ഡി ലിറ്റ് ഈ സീസണ് അവസാനം യുവന്റസ് വിടും ഫുട്ബോള് ലോകത്തെ പ്രമുഖ ഏജന്റായ മിനോ റൈയോള വീണ്ടും വിവാദ പ്രസ്താവനകളുമായി വാര്ത്തകളില് നിറയുകയാണ്. പോഗ്ബ യുവന്റസിലേക്ക് പോകാന് ആഗ്രഹിക്കുന്നു എന്ന് പറഞ്ഞ റൈയോള ഡി ലിറ്റും ക്ലബ് വിടുമെന്ന് പറഞ്ഞു. യുവന്റസിന്റെ സെന്റര് ബാക്കായ ഡി ലിറ്റിന്റെയും ഏജന്റ് റൈയോള ആണ്. ഈ സീസണ് അവസാനത്തോടെ ഡി ലിറ്റ് യുവന്റസ് വിടും എന്നാണ് റൈയോള പറഞ്ഞത്. യുവന്റസിന്റെ പ്രധാന സെന്റര് ബാക്കാണ് ഡിലിറ്റ്. എന്നാല് പുതിയ കരാര് കിട്ടാനുള്ള അടവായാണ് ഫുട്ബോള് പ്രേമികള് ഇതിനെ കാണുന്നത്. ഫുട്ബോള് ലോകത്ത് ഏറ്റവും വെറുക്കപ്പെടുന്ന ഏജന്റാണ് റൈയോള. അയാക്സില് നിന്ന് വലിയ നീക്കത്തിലൂടെ ആയിരുന്നു ഡി ലിറ്റിനെ റൈയോള യുവന്റസില് എത്തിച്ചത്. കിയെല്ലിനിക്കു പ്രായമായത് കൊണ്ട് തന്നെ ഡി ലിറ്റിനെ കുറേ വര്ഷത്തേക്കുള്ള സെന്റര് ബാക്കായാണ് യുവന്റസ് കാണുന്നത്. താരം യുവന്റസ് വിടുക ആണെങ്കില് ബാഴ്സലോണയിലേക്ക് പോകാന് ആണ് സാധ്യത. നേരത്തെയും ബാഴ്സലോണ താരത്തിനായി ശ്രമിച്ചിരുന്നു.